Rannsóknir hafa sýnt að næstmesti streituvaldurinn í vinnunni er það að reyna að samræma atvinnu og einkalíf . Við lifum erilsömu lífi og erum í mörgum hlutverkum ; við erum m.a. starfsmenn , foreldrar , makar , vinir og vinkonur , börn foreldra okkar og samfélagsverur . Það er oft og tíðum mikil áskorun að reyna að halda jafnvæginu milli starfsframa , fjölskyldunnar , áhugamála , félags - og tómstundastarfs , símenntunar og annarra mikilvægra þátta lífsins . Þegar vinna og einkalífið stangast þannig á getur myndast ójafnvægi og togstreita af ýmsum toga . Leitin að jafnvæginu milli vinnu og einkalífs er í sjálfu sér ekki nýtt vandamál en breytingar undanfarna áratugi hafa leitt til þess að vandamálið er mun umfangsmeira í dag en áður . Meðal helstu breytinga eru aukin atvinnuþátttaka kvenna , breytt fjölskyldumynstur , tæknimöguleikar og aukin krafa um þátttöku karla í umönnun og uppeldi barna og heimilisstörfum . Á námskeiðinu verður farið í að draga fram þau gildi sem þátttakendum finnast skipta miklu máli bæði í starfi og einkalífi . Hvernig er hægt að samræma þær kröfur sem vinnan , fjölskyldan og samfélagið gera ? Hvaða lausnir getur vinnustaðurinn gripið til og hvað getur einstaklingurinn sjálfur gert ? Það sem er tekið fyrir á námskeiðinu : Mismunandi hlutverk , ábyrgð og kröfur Hvað vil ég ? Aukin innsýn í eigin þarfir Meiri árangur og ánægja í lífi og starfi Kennsluaðferðir : Umræður Verkefni Markmiðasetning Lengd : Námskeiðið er 3 klst. að lengd . Leiðbeinandi : Ingrid Kuhlman , þjálfari og ráðgjafi hjá Þekkingarmiðlun ehf .